в зоните на летищата и потенциални кръстосани субсидии между зоните за таксуване;
 2)описание на политиката за освобождаване и описание на финансовите средства за покриване на свързаните с това разходи;
 3)описание на корекциите, произтичащи от механизма за поделяне на риска, свързан с въздушното движение, в съответствие с член 27;
 4)описание на разликите между установените и действителните разходи през година „n“ в резултат на промените в разходите, посочени в член 28, параграф 3, включително описание на промените, посочени в същия член;
 5)описание на корекциите, произтичащи от непредвидени промени в разходите, в съответствие с член 28, параграфи 3—6;
 6)описание на другите приходи, ако има такива, разбити по различните категории, посочени в член 25, параграф 3;
 7)описание на прилагането на схемите за финансово стимулиране, посочени в член 11, параграфи 3 и 4 през година „n“, и произтичащите от тях финансови предимства и загуби; описание и обяснение на модулирането на таксите за аеронавигационно обслужване, наложено през година „n“, съгласно член 32, ако е приложимо, и произтичащите от това корекции;
 8)описание на корекциите, свързани с временното прилагане на таксова единица, съгласно член 29, параграф 5;
 9)описание на кръстосаното финансиране между зони за събиране на такси при прелитане или между зони за събиране на такси в зоните на летищата в съответствие с член 15, параграф 2, буква д) от Регламент (ЕО) No 550/2004;
 10)информация относно прилагането на по-ниска таксова единица съгласно член 29, параграф 6, вместо таксовата единица, изчислена в съответствие с член 25, параграф 2, и средствата за финансиране на разходите в приходите;
 11)информация и разбивка на корекциите, свързани с предишни референтни периоди, които имат въздействие върху изчисляването на таксовата единица.
 Предоставя се следната допълнителна информация заедно с информацията, която трябва да бъде включена в отчетните таблици относно допълнителната информация за съвместните проекти и за програмата на Съюза за подпомагане, посочена в точка 3:
 12)информация относно разходите за съвместни проекти и други финансирани проекти, разбити по отделни проекти, както и за публичните средства, получени от публични органи за същите проекти.
 ПРИЛОЖЕНИЕ X
 КРИТЕРИИ ЗА ОЦЕНКА ДАЛИ ПРЕДОСТАВЯНЕТО НА ОБСЛУЖВАНЕТО, ПОСОЧЕНО В ЧЛЕН 35, ПАРАГРАФ 1, СЕ ОСЪЩЕСТВЯВА ПРИ ПАЗАРНИ УСЛОВИЯ
 1.Степента, в която доставчиците на обслужване могат свободно да избират да се включат или да се оттеглят от предоставянето на такова обслужване:
 1)наличието на значителна правна, икономическа или друга пречка, която би възпрепятствала доставчика на обслужването от това да предлага да предоставя или да продължи да предоставя това обслужване;
 2)обхватът, продължителността и стойността на договорите за услуги;
 3)съществуването на процедури, които позволяват прехвърлянето или предоставянето по друг начин от задължената на друга страна на материални и нематериални активи, интелектуална собственост и персонал.
 2.Степента, в която доставчикът на обслужване разполага със свободен избор, включително в случая на летища — възможността за самостоятелно предоставяне на аеронавигационно обслужване в зоните на летищата:
 1)съществуването на правни, договорни или практически пречки за смяната на доставчика на обслужване или — в случай на аеронавигационно обслужване в зоните на летищата — за преминаване на летищата към собствено аеронавигационно обслужване;
 2)наличието на процес на консултация за отчитане на мненията на ползвателите на въздушното пространство